en da da da nl es da sv de es es en en en en da da da da da da sv da da nb da da da da da da en da da da da da da da da da da da da da da da en da nb nb da da da da da en en en en en nl en en nl lt en en en en en en en en da en sv da da da
amazon prime – Vi streamer op ad åen
Skrevet den marts 4, 2018marts 4, 2018 in Episoder
Episode 10: Streamingnyhederne uden Divya Das og Te Dawn of Netflix Time
Vi taler bl.a. om streamingtallene i DR’s medieudviklingsrapport, sløjfningen af det polariserende Dirk Gently og forventningerne til den dansk sci-fi-film Te Rain.
Vi slutter af med at kigge på vores Netflix-historikker, hvilket faktisk er muligt at tilgå i Netflix-indstillingerne – her bliver det afsløret, at Vistisen er superfan af White Collar, Thomsen savner et ildsted derhjemme og Zimmer har binget 9 timers Te Blacklist på én dag.
Klik på nedenstående for at høre episode 9 direkte i din browser (åbner podbean.com).
Alternativt kan du finde os i din foretrukne podcast-app (minus Spotify) samt på iTunes.
Du finder DR’s Medieudviklingsrapport 2017 her (PDF).
amazon prime dansk podcast dansk podcast om film dansk podcast om hbo dansk podcast om netflix dansk podcast om streaming dansk podcast om streaming-tv dansk podcast om tv dirk gently dr medie udviklingsrapport dr medieudvikling dr medieudviklingsrapport dr's medieudviklingsrapport 2017 HBO i love dick medie udviklings rapport netflix ricky gervais
Skrevet den januar 23, 2018januar 24, 2018 in Amazon, HBO
Zimmers anmeldelse af Britannia
Zimmer er en skeptiker.
Han er ikke fantasyfan – og dermed er han endnu ikke hoppet med på Game of Thrones-bølgen de seneste mange år.
Så hvorfor ikke sætte ham til at anmelde Skys “historiske” okkulte drama Britannia, som herhjemme sendes på HBO Nordic – trods Amazon Prime er involveret i produktionen af serien(!).
Britannia foregår i år 43, hvor romerne gik i land på De Britiske Øer. Her må de keltiske rivaler Kerra og Antedia arbejde sammen for at forhindre den romerske invasion. Derudover kæmper romerne mod diverse druider, der eftersigende har kontakt til en magisk underverden.
NB. Denne bedømmelse er ud fra de to afsnit, jeg har udholdt!
Britannia er udråbt som en mulig tronarving til Game of Thrones.
Det er dog tydeligt at se, at serien ikke når Game of Thrones til hofteholderne.
Serien er heller ikke fantasy per say – det er sådan en mellemting, hvor jeg personligt havde håbet på mere autenticitet og historisk værdi samt mindre psykedelisk magi (faktisk intet magi, tak!).
Casting, rekvisitter, make-up, kostumer, produktionsværdi, dialog og historie – det hele er undervældende og klodset.
Skaberne forsøger især at udnytte naturen i Wales og Tjekkiet, hvor serien er optaget, til at virke storslået. Det gør de via droner, men det er også de eneste kameraskud, der gør Britannia til en overbevisende serie.
Det værste ved serien er en elendig blurry-effekt, som editoren ustandseligt lægger ind over sekvenserne. Det skal sandsynligvis forestille, at nu sker der noget “magisk” (á la druiderne mixer noget halløj, som giver hallucinationer), og seeren skal indleve sig i syreanfaldet.
Men den eneste effekt ved uskarpheden er, at jeg mister interessen og vader ud i køkkenet for at vaske pander fra gårsdagens stegning af wokgrøntsager.
Narrativet er ekstremt forvirrende med konstante hop over til mindre subfortællinger, inklusive en fortælling om Nikolaj Lie Kaas’ karakter, der har reddet en teenagepige fra romerne. Men især det subplot virker uvedkommende, trods det sandsynligvis bygger op til en sammenslutning af fortællinger senere i serien.
Forvirringen bliver total ved, at der ikke er den mindste form for introduktion af karaktererne. Jeg brugte begge afsnit på at gætte mig frem til karakterernes relationer og relevans i forhold til historien.
“Skuespillet er til gengæld fremragende”, ville jeg ønske, at jeg kunne sige. Men nej. Til skuespillernes forsvar har de fået et manuskript, der er klichefyldt og akavet.
Serien skal desuden forestille at have creepy undertoner med sit druideunivers, men her fejler den også. Mackenzie Crook lykkedes bedst som druide fra en kannibalagtig fraktion, men jeg sidder stadig med fornemmelsen, at det okkulte er lidt ligegyldigt.
Britannia føles i sidste ende som en overnaturlig fortælling produceret af History Channel – nu mangler vi bare en alliance med rumvæsener.
Amazon amazon prime anmeldelse anmeldelse af britannia britannia fantasy game of thrones got HBO hbo nordic nikolaj lie kaas sky streaming streaming i danmark streaming tv Streamingtjenester
Skrevet den januar 17, 2018 in Amazon, HBO
Ny stor satsning fra Amazon: Britannia
I morgen er der premiere på Amazons storserie Britannia – bl.a. med Nikolaj Lie Kaas i en af hovedrollerne!
Britannia bliver allerede nu udråbt som “Amazons svar på Game of Thrones”, så der er pres på fra start.
Mærkeligt nok har HBO Nordic traileren på deres YouTube-kanal, så vi er lidt forvirrede over, hvor den ender henne!
I England bliver den desuden vist på Sky Atlantic!
Her er en trailer til serien – direkte fra HBO Nordics Youtube.
amazon prime britannia HBO nikolaj lie kaas streamer streaming streaming tv
Website Powered by WordPress.com. gange WordPress.com
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Vi streamer op ad åen
Already have a WordPress.com account? Log in now.